gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl it en gl gl gl gl gl eo gl gl en gl gl gl gl gl gl gl gl gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
O monte galego alberga 6 millóns de árbores mortas - Campo Galego
O diagnóstico do Plan Forestal de Galicia sinala que un 7,3% da superficie forestal da comunidade está ocupada por pés enfermos ou madeira seca, un indicador das carencias de xestión activa
A presenza de madeira morta no monte en pequenas proporcións favorece a biodiversidade, pero a excesiva abundancia de árbores mortas constitúe un risco de enfermidades e pragas forestais. Tal escenario representa ademais un indicador da falta dunha xestión forestal axeitada. En Galicia, onde un 7,3% do monte está ocupado por árbores enfermas ou mortas, a natureza está impoñéndose ó manexo activo do bosque, segundo os datos que reflice o diagnóstico do Plan Forestal de Galicia.
O monte galego alberga 6 millóns de pés mortos (0,9%), dúas terceiras partes en piñeirais, en tanto o resto divídese entre masas de frondosas caducifolias (carballeiras, soutos) e eucaliptais. Se se contabilizan tamén os pés enfermos (4,3%) ou moi enfermos (2%), hai que engadir outros 32,6 millóns de árbores con serios problemas. O panorama revela as dificultades de xestión que hai en parte do monte galego.
Galicia ten unha taxa de corta baixa, do 53%, polo máis do 80% de Portugal ou Suecia
Un factor clave na dificultade de xestión da madeira morta ou enferma é o minifundio, pois na comunidade hai un total de 7,8 millóns de parcelas forestais, cunha superficie media de 0,27 hectáreas. A escasa dimensión dificulta a xestión e agrava a progresiva perda de rendibilidade de parte do monte, en especial dos piñeirais.
Os esforzos realizados para agrupar a xestión forestal das propiedades particulares en sociedades saldáronse ata o de agora con máis pena que gloria. O novo Plan Forestal, en fase de alegacións que remata esta semana, proponse novamente o impulso da agrupación da propiedade forestal, a fin de aumentar o grao de xestión e a rendibilidade do monte.
O resultado da falta de xestión é que en Galicia medra moita máis madeira da que se corta. Na comunidade, tálanse cada ano 53 toneladas de cada 100 que medran no monte. En países como Suecia ou Portugal, a taxa de tala supera o 80%. O problema principal en Galicia sitúase nas masas de frondosas caducifolias, cunha taxa de corta que ronda o 15%. Desde a Administración autonómica proponse o reto de duplicar o volume de cortas de madeira que se rexistran en Galicia, unha cifra que desde o sector se observa con escepticismo, á espera de como se concretan eses propósitos.
En comunidades de montes veciñais, o problema da falta de xestión tamén está constatado. A Xunta calcula que un 34% das case 3.000 comunidades de montes que hai en Galicia teñen unha xunta rectora sen actualizar. Peor é o caso nun 10% do total dos montes veciñais, onde nin sequera hai constancia de que existan estatutos vixentes.
Os retos que se lle presentan ó Plan Forestal son múltiples. Os problemas de xestión forestal que revelan os datos deixan dúas materias pendentes claras: agrupar a xestión do minifundio particular e preservar o funcionamento e a actividade dos montes veciñais nun contexto de despoboamento e envellecemento do rural interior.
Ir a los comentarios
Amplíase o prazo para executar a xustificar as axudas da Xunta ás comunidades de montes
“O beneficio ambiental que a sociedade máis valora do resineiro é o seu papel na prevención de incendios forestais”
Recuperarase o uso das frondosas autóctonas para madeira serrada?
Existe suficiente piñeiro para abastecer unha demanda de madeira en ascenso?
A Fundación Caixa Rural Galega Tomás Notario Vacas entrega a primeira beca por excelencia académica
“A resina debera ser un sector estratéxico nas políticas forestais nacionais e europeas”
Cubertas vexetais: Unha “revolución” nas viñas
Multicote™ Agri e CoteN-Mix™, unha nutrición precisa para árbores forestais
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información